“กทม.” เตรียมเฝ้าระวังฝุ่น PM2.5 เสี่ยงสภาพอากาศปิด 8-10 ม.ค.66
ศูนย์ข้อมูลคุณภาพอากาศกรุงเทพมหานคร เตรียมเฝ้าระวังฝุ่นละอองขนาดเล็ก PM2.5 พื้นที่กรุงเทพและปริมณฑล เนื่องจากสภาพอากาศที่นิ่งและปิด วันที่ 8-10 ม.ค.66
ศูนย์ข้อมูลคุณภาพอากาศกรุงเทพมหานคร เตรียมเฝ้าระวังฝุ่นละอองขนาดเล็ก PM2.5 พื้นที่กรุงเทพและปริมณฑล เนื่องจากสภาพอากาศที่นิ่งและปิด วันที่ 8-10 ม.ค.66
5 ม.ค. 2566

ผู้สื่อข่าวรายงานว่า ศูนย์ข้อมูลคุณภาพอากาศกรุงเทพมหานคร ระบุช่วงวันที่ 8-10 ม.ค.66 พื้นที่กรุงเทพและปริมณฑลควรเฝ้าระวังการสะสมของฝุ่นละอองขนาดเล็ก (PM2.5) เนื่องจากสภาพอากาศที่นิ่งและปิด โดยพื้นที่ที่ควรเฝ้าระวัง ได้แก่ พื้นที่กรุงเทพกลาง กรุงธนเหนือ และกรุงธนใต้
ส่วนในช่วงวันที่ 5-7 ม.ค.66 แนวโน้มสถานการณ์ที่ดีในพื้นที่กรุงเทพมหานครและปริมณฑล เนื่องจากอากาศที่เปิดมากขึ้นประกอบกับลมตะวันออกเฉียงเหนือที่มีกำลังแรงเข้ามาช่วย
สำหรับผลการตรวจวัด PM2.5 เมื่อเวลา 07.00 น.ที่ผ่านมาลดลงเมื่อเทียบกับช่วงเวลาเดียวกันของเมื่อวาน และยังคงอยู่ในเกณฑ์มาตรฐานทุกพื้นที่ที่มีการตรวจวัดระหว่าง 18-38 ไมโครกรัม/ลูกบาศก์เมตร (มคก./ลบ.ม.) โดยมีค่าเฉลี่ยอยู่ที่ 26.5 มคก./ลบ.ม. แม้มีแนวโน้มเพิ่มขึ้นแต่ยังอยู่ในเกณฑ์มาตรฐานทุกสถานีที่มีการตรวจวัด